
ПРОЕКТ
ДОГОВОР 
№.....................................


за възлагане на обществена поръчка с предмет

„Оценка на ефективността, ефикасността и въздействието на мерките за насърчаване на социалната икономика, финансирани в рамките на
ОП РЧР 2007 – 2013 и ОП РЧР 2014 – 2020“

Днес,……………………, в гр. София, между:

МИНИСТЕРСТВО НА ТРУДА И СОЦИАЛНАТА ПОЛИТИКА, с адрес: гр. София 1051, ул. „Триадица” № 2, код по Регистър БУЛСТАТ 000695395, представлявано от ……………………………………………………….., в качеството на …………………………………………., съгласно …………………………………….. наричано за краткост ВЪЗЛОЖИТЕЛ, от една страна,

и

………………………………………, с адрес: ЕИК ......................................., представляван/а/о от ……………………………………., в качеството на ……………………………………………….., съгласно ……………………………………..,
наричан/а/о за краткост ИЗПЪЛНИТЕЛ, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ, наричани заедно „Страните“, а всеки от тях поотделно „Страна“)

На основание чл. 112 от Закона за обществени поръчки и решение №…………………………… на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с горепосочения предмет, се сключи този договор („Договора/Договорът“) за следното:


І. ПРЕДМЕТ НА ДОГОВОРА

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предостави срещу възнаграждение и при условията на този договор услуги по изготвяне на доклад за оценка на ефективността, ефикасността и въздействието на мерките за насърчаване на социалната икономика, финансирани в рамките на ОП РЧР 2007 – 2013 и ОП РЧР 2014 – 2020, наричани за краткост „услугите“, подробно разписани в Техническата спецификация на ВЪЗЛОЖИТЕЛЯ - приложение № 1 към този Договор, по-конкретно, ИЗПЪЛНИТЕЛЯТ се задължава: 
1. да извърши оценка на ефективността, ефикасността и въздействието на мерките за насърчаване на социалната икономика, финансирани в рамките на ОП РЧР 2007 – 2013 и ОП РЧР 2014 – 2020.
 2. да анализира до каква степен подкрепата от ЕСФ е оказала положително влияние върху жизнеспособността на подкрепените социални предприятия и върху повишаване на социалния статус на обхванатите в мерките лица. 
3. да установи дали подкрепата на ОП РЧР е оказала положителен ефект върху продължителността на живот, финансовото състояние и икономическите показатели за дейността на социалните предприятия.
4. Дейностите по оценка следва да бъдат осъществени на три нива:
· Макрониво – анализ на програмирането на операциите, включително логиката на интервенция от гледна точка на теория на промяната;
· Мезониво – изследване на развитието на подкрепените социални предприятия;
· Микрониво – изследване на промените в статута на индивидуалните участници във финансираните проекти (целеви групи).
(2) Извършената изследователска работа следва да отговаря на всички принципи и стандарти от Наръчника за оценка на социално-икономическото развитие на Европейската комисия (EVALSED: The resource for the evaluation of Socio-Economic Development - Evaluation guide). При одобрение на окончателния доклад ВЪЗЛОЖИТЕЛЯТ ще прилага критериите за качество, съдържащи се в горепосочения Наръчник за оценка. 
(3)  ИЗПЪЛНИТЕЛЯТ се задължава да предоставя услугите в съответствие с Техническата спецификация, Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ, съставляващи съответно Приложения № 1, 2, 3 към този договор („Приложенията“) и представляващи неразделна част от него.
(4) ИЗПЪЛНИТЕЛЯТ се задължава да сключи договор/договори за подизпълнение с посочените в офертата му подизпълнители в срок от 3 (три) дни от регистриране н деловодната система на ВЪЗЛОЖИТЕЛЯ на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 14 ЗОП.

II. СРОК И МЯСТО НА ИЗПЪЛНЕНИЕ

Чл. 2. (1) Договорът влиза в сила от датата на регистрирането му в деловодната система на ВЪЗЛОЖИТЕЛЯ, която се поставя на всички екземпляри на договора.
(2) Срокът за изпълнение на услугата по чл. 1, ал. 1 от настоящия договор е до приемането на окончателния доклад от страна на ВЪЗЛОЖИТЕЛЯ и е до 7 (седем) месеца. 
(3) Срокът за изпълнение на дейностите е до 5 (пет) месеца от влизането в сила на Договора.
(4) Докладите на ИЗПЪЛНИТЕЛЯ се предават и одобряват в посочените в Раздел VI (Предаване и приемане на изпълнението) срокове.
(5) Мястото на изпълнение на Договора е на територията на Република България. 

III. ЦЕНА, РЕД И СРОКОВЕ НА ПЛАЩАНЕ

Чл. 3. (1) При изпълнение предмета на договора ВЪЗЛОЖИТЕЛЯТ заплаща на ИЗПЪЛНИТЕЛЯ възнаграждение в размер на ............................... лв. /........................./ без ДДС или ..................... лв. /........................................../ лева с ДДС, съгласно Приложение № 3.
(2) В Цената по ал. 1 са включени всички разходи на ИЗПЪЛНИТЕЛЯ за изпълнение на Услугите, включително и разходите за персонала, който ще изпълнява поръчката, и/или на членовете на ръководния състав, които ще отговарят за изпълнението [и за неговите подизпълнители] (ако е приложимо),] като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.
(3) Цената, посочена по ал. 1 е крайна за времето на изпълнение на Договора и не подлежи на промяна.
(4) ВЪЗЛОЖИТЕЛЯТ ще заплати договореното възнаграждение по чл. 3, ал. 1 на ИЗПЪЛНИТЕЛЯ по банков път на банковата сметката на ИЗПЪЛНИТЕЛЯ в срок до 30 (тридесет) дни след одобрение от страна на ВЪЗЛОЖИТЕЛЯ на окончателния доклад, удостоверено с подписването на приемо-предавателен протокол за приемане на изпълнението на договора и приемане на окончателния доклад и издаване на фактура от ИЗПЪЛНИТЕЛЯ, в която се вписва номера на бюджетната линия, по която се извършва плащането.
(5)  Плащането по този Договор се извършва в лева чрез банков превод по следната банкова сметка на ИЗПЪЛНИТЕЛЯ: 
Банка:	…………………………….
BIC:	…………………………….
IBAN:	…………………………….
ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 5 в срок от 3 (три) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.
(6) Средствата за договореното възнаграждение ще бъдат осигурени от бюджета на Оперативна програма „Развитие на човешките ресурси”, приоритетна ос „Техническа помощ”.
(7) При некоректно съставяне на фактура и/или придружаващи към фактурата документи, срокът за плащане спира да тече. Периодът за плащане продължава да тече от датата, на която ВЪЗЛОЖИТЕЛЯТ получи правилно оформена фактура или поисканите разяснения, корекции или допълнителна информация във връзка с плащането.
(8) Когато частта от поръчката, която се изпълнява от подизпълнител, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част на подизпълнителя. Разплащанията се осъществяват въз основа на искане, отправено от подизпълнителя до ВЪЗЛОЖИТЕЛЯ, чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15-дневен срок от получаването му. Към искането по предходното изречение, ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими. 
(9) ВЪЗЛОЖИТЕЛЯТ приема изпълнението на частта от услугите, при съответно спазване на разпоредбите на Раздел VI (Предаване и приемане на изпълнението) от Договора, и заплаща възнаграждение за тази част на подизпълнителя в срок до 30 (тридесет) дни от подписването на приемо-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено, до момента на отстраняване на причината за отказа.

ІV. ГАРАНЦИЯ ЗА ИЗПЪЛНЕНИЕ

Чл. 4. (1) При сключването на този договор ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5% (пет процента) от посочената стойност без ДДС в раздел ІІI, чл. 3, ал. 1 или сумата от ………… (цифром и словом). 
(2) Гаранцията се предоставя в една от формите по чл. 111, ал. 5 от ЗОП. 
(3) В случай на изменение на договора, извършено в съответствие с клаузите на същия и приложимото право, ИЗПЪЛНИТЕЛЯТ се задължава да предприеме необходимите действия за привеждане на гаранцията за изпълнение в съответствие с изменените условия на договора, в срок до 7 (седем) дни от подписването на допълнително споразумение за изменението.
(4) Действията за привеждане на гаранцията за изпълнение в съответствие с изменените условия на договора могат да включват, по избор на ИЗПЪЛНИТЕЛЯ:
1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 4, ал. 5 от договора; 
2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 4, ал. 6 от договора; 
3. предоставяне на документ за изменение на първоначалната застраховка или нова застраховка, при спазване на изискванията на чл. 4, ал. 7 от договора.
(5) Когато като гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ: 
Банка:	…………………………….;
BIC:	…………………………….;
IBAN:	……………………………..
(6) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:
1. да бъде безусловна и неотменяема банкова гаранция и да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на гаранцията за изпълнение по този договор;
2. да бъде със срок на валидност за целия срок на действие на договора плюс 30 (тридесет) дни след приключването/прекратяването на договора, като при необходимост срокът на валидност на банковата гаранция се удължава или се издава нова. 
3. Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, са за сметка на ИЗПЪЛНИТЕЛЯ.
(7) Когато като гаранция за изпълнение се представя застраховка, която обезпечава отговорността на изпълнителя, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, в която застрахователната сума трябва да е равна на размера на гаранцията, определена в договора. ВЪЗЛОЖИТЕЛЯТ е посочен като трето ползващо се лице (бенефициер). Застраховката трябва да отговаря на следните изисквания:
1. да обезпечава изпълнението на този договор чрез покритие на отговорността на ИЗПЪЛНИТЕЛЯ за конкретната поръчка;
2. застрахователната премия трябва да е платима еднократно като застрахователят носи риска за целия период на полицата; 
3.  срокът, определен в полицата следва да бъде не по-кратък от целия срок на действие на договора, плюс 30 (тридесет) дни след приключването/прекратяването на договора. 
4.  разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ. 
 (8) ВЪЗЛОЖИТЕЛЯТ освобождава гаранцията за изпълнение в срок до 30  (тридесет) дни след прекратяването на договора/приключване на изпълнението на договора с окончателно приемане на услугите в пълен размер и след уреждане на всички финансови претенции между страните, ако липсват основания за задържането от страна на ВЪЗЛОЖИТЕЛЯ на каквато и да е сума по нея.
(9) Освобождаването на гаранцията за изпълнение се извършва, както следва:
1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ; 
2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;
3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице или чрез изпращане на писмено уведомление до застрахователя.
(10)  Гаранцията не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.
(11) ВЪЗЛОЖИТЕЛЯТ има право да поиска, а ИЗПЪЛНИТЕЛЯТ е длъжен да удължи срока на валидност на банковата гаранция/застраховката, обезпечаваща изпълнението на договора, ако до изтичане на срока на валидността й, работата на ИЗПЪЛНИТЕЛЯ не е одобрена от ВЪЗЛОЖИТЕЛЯ по реда на настоящия договор. 
(12) ВЪЗЛОЖИТЕЛЯТ има право да задържи съответна част и да се удовлетвори от гаранцията за изпълнение, когато ИЗПЪЛНИТЕЛЯТ не изпълни някое от неговите задължения по договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от гаранцията за изпълнение, която съответства на уговорената в договора неустойка за съответния случай на неизпълнение. 
(13) ВЪЗЛОЖИТЕЛЯТ има право да задържи гаранцията за изпълнение в пълен размер, в следните случаи:
1. ако ИЗПЪЛНИТЕЛЯТ не започне работа по изпълнение на договора като не предостави услугите, заявени от ВЪЗЛОЖИТЕЛЯ и ВЪЗЛОЖИТЕЛЯТ развали договора на това основание; 
2. при пълно неизпълнение в т.ч., когато услугите не отговарят на изискванията на ВЪЗЛОЖИТЕЛЯ, и разваляне на договора от страна на ВЪЗЛОЖИТЕЛЯ на това основание; 
3. при прекратяване на дейността на ИЗПЪЛНИТЕЛЯ или при обявяването му в несъстоятелност.
(14) Във всеки случай на задържане на гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.
(15)  Когато ВЪЗЛОЖИТЕЛЯТ се е удовлетворил от гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 7 (седем) дни да допълни гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на гаранцията за изпълнение да бъде в съответствие с чл. 4, ал. 1 от Договора.
(16) ВЪЗЛОЖИТЕЛЯТ не дължи лихва за времето, през което средствата по гаранцията за изпълнение са престояли при него законосъобразно.

V. ПРАВА И ЗАДЪЛЖЕНИЯ НА СТРАНИТЕ

Чл. 5. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.
Общи права и задължения на ИЗПЪЛНИТЕЛЯ
Чл. 6. (1) ИЗПЪЛНИТЕЛЯТ има право:
1. да получи възнаграждение в размера, сроковете и при условията по чл. 3 от настоящия Договор.
2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;
Чл. 7. ИЗПЪЛНИТЕЛЯТ се задължава:
(1) Да изпълни предмета на настоящия договор качествено и съгласно сроковете и условията, заложени в офертата му, предложението за изпълнение на поръчката (Приложение № 2), ценовото предложение (Приложение № 3) и техническата спецификация (Приложение № 1) към настоящия договор.
(2) Да изпълни добросъвестно, независимо, безпристрастно и с професионална компетентност възложените дейности, предмет на настоящия договор, в съответствие с изискванията на действащото общностно и национално законодателство и актовете в областта на структурните и инвестиционни фондове на ЕС.
(3) Да информира своевременно ВЪЗЛОЖИТЕЛЯ за всички пречки, възникващи в хода на изпълнението на работата, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им; 
(4) Да представи на ВЪЗЛОЖИТЕЛЯ описаните в чл. 12 от договора документи в посочените срокове и с необходимото качество.
(5) Да прилага следните правила, в случай, че при изпълнението на договора ползва услугите на подизпълнител/и:
1. Замяна или включване на подизпълнител по време на изпълнение на настоящия договор се допуска при необходимост, и ако са изпълнени изискванията на чл. 66, ал. 14 и ал. 15 от ЗОП.
2. Независимо от възможността за използване на подизпълнители, отговорността за изпълнение на договора за обществена поръчка е на Изпълнителя.
3. След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на договора.
4. ИЗПЪЛНИТЕЛЯТ трябва да осигури спазването от неговите подизпълнители /включително чрез съответни клаузи в договора за подизпълнение/ на изискванията на чл. 66, ал. 5 от ЗОП, а именно: подизпълнителите нямат право да превъзлагат една или повече от дейностите, които са включени в предмета на договора за подизпълнение.  
5. ИЗПЪЛНИТЕЛЯТ трябва да осигури спазването от неговите подизпълнители /включително чрез съответни клаузи в договора за подизпълнение/ на изискванията на чл. 115 от ЗОП, а именно: подизпълнителите са длъжни да спазват всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право съгласно приложение № 10 към ЗОП.
6. Сключването на договор с подизпълнител, който не е обявен в офертата на ИЗПЪЛНИТЕЛЯ и не е включен по време на изпълнение на договора по предвидения в ЗОП ред или изпълнението на дейностите по договора се извършва от лице, което не е подизпълнител, обявено в офертата на ИЗПЪЛНИТЕЛЯ и не е включено по време на изпълнение на договора по предвидения в ЗОП ред, се счита за неизпълнение на договора и е основание за едностранно прекратяване на договора от страна на ВЪЗЛОЖИТЕЛЯ и за усвояване на пълния размер на гаранцията за изпълнение.
7. При сключването на Договорите с подизпълнителите, оферирани в офертата на ИЗПЪЛНИТЕЛЯ, последният е длъжен да създаде условия и гаранции, че:
7.1. приложимите клаузи на Договора са задължителни за изпълнение от подизпълнителите;
7.2. действията на Подизпълнителите няма да доведат пряко или косвено до неизпълнение на Договора;
7.3. при осъществяване на контролните си функции по договора ВЪЗЛОЖИТЕЛЯТ ще може безпрепятствено да извършва проверка на дейността и документацията на подизпълнителите.
8. ВЪЗЛОЖИТЕЛЯТ изисква замяна на подизпълнител, който не отговаря на някое от условията по чл. 66, ал. 2 от ЗОП поради промяна в обстоятелствата преди сключване на договора за обществена поръчка.
(7) Да предприеме необходимите мерки, за да осигури визуалната идентификация на предоставеното от Европейския съюз финансиране или съфинансиране. Тези мерки за визуализация трябва да съответстват на правилата относно визуалната идентификация, определени в „Единен наръчник на бенефициента за прилагане на правилата за информация и комуникация 2014-2020“, публикуван на следния интернет адрес: https://www.eufunds.bg/sites/default/files/uploads/eip/docs/2018-12/Prilojenie_2_Edinen_naruchnik.pdf
Чл. 8. (1) В случай че член на екипа за оценка се налага да бъде сменен след подписване на договора поради болест, смърт или напускане на експерта, то ИЗПЪЛНИТЕЛЯТ трябва да го замени с експерт, притежаващ професионален опит и квалификация, равностойни на тези на първоначално избраните. Новият експерт следва да бъде одобрен от ВЪЗЛОЖИТЕЛЯ преди да започне работа по договора. ИЗПЪЛНИТЕЛЯТ поема всякакви допълнителни разходи, свързани със смяната на неговите експерти.
(2) В екипа за изпълнение на поръчката не може да се включват представители, които участват в качеството си на членове, заместници или наблюдатели в рамките на Комитета за наблюдение на Оперативна програма „Развитие на човешките ресурси” 2014-2020 и Комитета за наблюдение на споразумението за партньорство.
(3) Изискването по ал. 2 важи и за експерти, привлечени в качеството си на трети лица/подизпълнители. Преди включването му в дейностите по договора, всеки експерт следва да декларира липсата на обстоятелствата по ал. 2. 
(4) Привличането на допълнителен експерт в екипа за изпълнение на договора става след одобрение от страна на ВЪЗЛОЖИТЕЛЯ.
Чл. 9. ИЗПЪЛНИТЕЛЯТ се задължава да отстрани за своя сметка допуснатите недостатъци в процеса на изпълнение на договора, ако такива бъдат констатирани, както и да вземе под внимание коментарите и указанията на ВЪЗЛОЖИТЕЛЯ, свързани с изпълнението на предмета на договора.
Чл. 10. ИЗПЪЛНИТЕЛЯТ няма право да копира и използва предоставените от ВЪЗЛОЖИТЕЛЯ материали и информация от налична документация на трети лица.
Общи права и задължения на ВЪЗЛОЖИТЕЛЯ
Чл. 11. (1) ВЪЗЛОЖИТЕЛЯТ има право: 
1. да изисква и да получава услугите в уговорените срокове, количество и качество; 
2. да контролира изпълнението на поетите от ИЗПЪЛНИТЕЛЯ задължения в това число да изисква и да получава информация от ИЗПЪЛНИТЕЛЯ през целия срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението на договора. Указанията на ВЪЗЛОЖИТЕЛЯ в изпълнение на това му правомощие са задължителни за ИЗПЪЛНИТЕЛЯ, доколкото не пречат на неговата самостоятелност и не излизат извън рамките на поръчката, очертани с този Договор.
3. да изисква от ИЗПЪЛНИТЕЛЯ преработване или доработване на всеки от докладите, в съответствие с уговореното в чл. 15 от Договора.
4. да не приеме някой от докладите, в съответствие с уговореното в чл. 12 от Договора.
5. да прекрати едностранно договора при неизпълнение на поетите от страна на ИЗПЪЛНИТЕЛЯ задължения или да поиска намаление на възнаграждението, както и да задържи част или цялата внесена по чл. 4, ал. 1 гаранция за изпълнение на Договора.
(2) ВЪЗЛОЖИТЕЛЯТ се задължава: 
1. да заплати на ИЗПЪЛНИТЕЛЯ цената в размера, по реда и при условията, предвидени в този Договор.
2. да предостави и осигури достъп на ИЗПЪЛНИТЕЛЯ до информацията, необходима за извършването на услугите, предмет на договора, при спазване на относимите изисквания или ограничения съгласно приложимото право;
3. да пази поверителна конфиденциалната информация, в съответствие с уговореното в чл. 31 от Договора;
[bookmark: _DV_M102]4. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това.
5. да освободи представената от ИЗПЪЛНИТЕЛЯ гаранция за изпълнение съгласно клаузите на Договора.

VI. ПРЕДАВАНЕ И ПРИЕМАНЕ НА ИЗПЪЛНЕНИЕТО

Чл. 12. Във връзка с изпълнението на настоящия договор ИЗПЪЛНИТЕЛЯТ представя на ВЪЗЛОЖИТЕЛЯ: 
· Встъпителен доклад. Предава се до 15 работни дни от датата на сключване на договора пред Главна дирекция „Европейски фондове, международни програми и проекти” в Министерство на труда и социалната политика. Докладът трябва да включва подробна и конкретна методология и инструментариум, както и детайлен график за изпълнение с обоснована последователност за провеждане на оценката – конкретни методи, инструменти и източници за набиране, анализиране и документиране на информацията. Задължително е докладът да включва и информация за идентифициране на рисковете и проблемите, които могат да възникнат в процеса на извършване на дейностите по оценката, както и предложения за тяхното  преодоляване. ВЪЗЛОЖИТЕЛЯТ има срок до 15 работни дни, считано от деня, следващ деня на получаването му, да отправи коментари и препоръки по Встъпителния доклад. При необходимост от корекции преди окончателното одобрение, докладът следва да бъде ревизиран и внесен в срок, указан от ВЪЗЛОЖИТЕЛЯ, но не по-дълъг от 5 работни дни от деня, считано от деня, следващ деня на получаването на писмените коментари на възложителя.
· Проект на окончателен доклад. Предава се в срок до 5 (пет) месеца от датата на сключване на договора пред Главна дирекция „Европейски фондове, международни програми и проекти” в Министерство на труда и социалната политика. Докладът следва да отразява цялата работа на ИЗПЪЛНИТЕЛЯ по изпълнение на договора. Същият подлежи на одобрение в срок до 20 (двадесет) работни дни от получаването му. При необходимост от корекции преди окончателното одобрение, докладът следва да бъде ревизиран и внесен в срок, указан от ВЪЗЛОЖИТЕЛЯ, но не по-дълъг от 10 (десет) работни дни. 
· Окончателен доклад. Окончателният доклад следва да бъде представен на български език в един екземпляр на хартиен носител и един екземпляр на електронен носител, с включено резюме на български и английски език – в срок до 5 работни дни след писмено одобрение на проекта на окончателен доклад от страна на ВЪЗЛОЖИТЕЛЯ.
Чл. 13. (1) Приемането на окончателния доклад се удостоверява с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ, определени в договора.
(2) Встъпителният доклад, проектът на окончателен доклад и окончателният доклад ще бъдат изпращани от ИЗПЪЛНИТЕЛЯ до лицата, посочени в настоящия договор.
	Чл. 14. Документите по чл. 12 се одобряват писмено от ВЪЗЛОЖИТЕЛЯ или от упълномощено от него лице. 
[bookmark: _DV_M64]	Чл. 15. ВЪЗЛОЖИТЕЛЯТ има право:
[bookmark: _DV_M65]1. да приеме изпълнението, когато отговаря на договореното;
[bookmark: _DV_M66]2. да откаже да приеме изпълнението при съществени отклонения от договореното в случай, че констатираните недостатъци са от такова естество, че не могат да бъдат отстранени в рамките на срока за изпълнение по Договора.
Чл. 16. Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

VII. САНКЦИИ ПРИ НЕИЗПЪЛНЕНИЕ

Чл. 17. (1) Ако ИЗПЪЛНИТЕЛЯТ не изпълни възложените с настоящия договор дейности в уговорените срокове, същият дължи неустойка на ВЪЗЛОЖИТЕЛЯ в размер на 0.5 % (нула цяло и пет процента) от стойността на договора по чл. 3, ал. 1 за всеки просрочен ден, но не повече от 10% (десет процента) от възнаграждението по договора.
(2) При констатирано лошо или друго неточно или частично изпълнение на договора или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено услугата, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора. 
(3) При констатиране по ал. 2 на частично неизпълнение или частично некачествено изпълнение на услугите по договора (под некачествено изпълнение се има предвид изпълнение, което не е в съответствие с изискванията на ВЪЗЛОЖИТЕЛЯ, посочени в Техническата спецификация, приложение към Договора), ИЗПЪЛНИТЕЛЯТ дължи неустойка в размер на 10 % (десет на сто) от стойността на договора.
	Чл. 18. При забава в плащанията на уговореното в чл. 3, ал. 1 възнаграждение, ВЪЗЛОЖИТЕЛЯТ дължи неустойка в размер на 0.5% (нула цяло и пет процента) от неизпълненото задължение за всеки ден закъснение, но не повече от 10% (десет процента) от стойността на договора по чл. 3, ал. 1.
Чл. 19. Страната, която е понесла вреди от неизпълнението, може да търси обезщетение за претърпени вреди и пропуснати ползи по общия ред и за вреди в по-голям размер от уговорената неустойка.
Чл. 20. В случай че изпълнението по договора стане невъзможно по обективни причини, които не могат да се вменят във вина на никоя от страните, то неговото действие се прекратява писмено.
Чл. 21. ИЗПЪЛНИТЕЛЯТ отговаря за действията на трети лица – подизпълнители, като за свои действия.
Чл. 22. При разваляне на Договора поради виновно неизпълнение на някоя от страните, виновната страна дължи неустойка в размер на 10 % (десет на сто) от стойността на Договора.
	Чл. 23. ВЪЗЛОЖИТЕЛЯТ има право да удържи всяка дължима по този договор неустойка чрез задържане на сума от гаранцията за изпълнение, като уведоми писмено ИЗПЪЛНИТЕЛЯ за това.  

VIII. УСЛОВИЯ И РЕД ЗА ПРЕКРАТЯВАНЕ НА ДОГОВОРА

Чл. 24. (1) Този Договор се прекратява:
1. с изтичане на срока на Договора;
2. с изпълнението на всички задължения на страните по него; 
3. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 5 (пет) дни от настъпване на невъзможността и да представи доказателства; 
4. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;
5. при условията по чл. 5, ал. 1, т. 3 от ЗИФОДРЮПДРКЛТДС.
(2) Договорът може да бъде прекратен
1.	по взаимно съгласие на страните, изразено в писмена форма;
2.	когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от страните.
Чл. 25. (1) Всяка от страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната страна.
(2) За целите на този Договор, страните ще считат за виновно неизпълнение на съществено задължение на ИЗПЪЛНИТЕЛЯ случаите в които при представяне на докладите по чл. 12 от договора се установи, че ИЗПЪЛНИТЕЛЯТ е допуснал съществено отклонение от изискванията заложени в техническата спецификация и посоченото в техническото му предложение.
Чл. 26. ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от страните, а при непостигане на съгласие – по реда на клаузата за разрешаване на спорове по този Договор.
Чл. 27. Във всички случаи на прекратяване на Договора, освен при прекратяване на юридическо лице – страна по договора без правоприемство:
1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и
2. ИЗПЪЛНИТЕЛЯТ се задължава:
а) да преустанови предоставянето на услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ; 
б) да предаде на ВЪЗЛОЖИТЕЛЯ всички доклади и приложими документи, изготвени от него в изпълнение на Договора до датата на прекратяването; и
в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.
Чл. 28. При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред услуги.

IХ. ОБЩИ РАЗПОРЕДБИ

Дефинирани понятия и тълкуване 
Чл. 29. (1) Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.
(2) При противоречие между различни разпоредби или условия, съдържащи се в Договора и приложенията, се прилагат следните правила:
1. специалните разпоредби имат предимство пред общите разпоредби;
2. разпоредбите на приложенията имат предимство пред разпоредбите на договора.
Спазване на приложими норми 
Чл. 30. При изпълнението на Договора, ИЗПЪЛНИТЕЛЯТ и неговите подизпълнители е длъжен/са длъжни да спазва/т всички приложими нормативни актове, разпоредби, стандарти и други изисквания, свързани с предмета на Договора, и в частност,   всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.
Конфиденциалност 
Чл. 31. (1) Всяка от страните по този Договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на Договора. Конфиденциалната информация включва, без да се ограничава до: обстоятелства, свързани с дейността, техническите процеси, проекти или финанси на страните, както и ноу-хау, изобретения, полезни модели или други права от подобен характер, свързани с изпълнението на договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.
(2) С изключение на случаите, посочени в ал. 3 на този член, конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.
(3) Не се счита за нарушение на задълженията за неразкриване на конфиденциална информация, когато:
1. информацията е станала или става публично достъпна, без нарушаване на този Договор от която и да е от страните;
2. информацията се изисква по силата на закон, приложим спрямо която и да е от страните; или
3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;
В случаите по точки 2 или 3 страната, която следва да предостави информацията, уведомява незабавно другата страна по Договора.
(4) Задълженията по тази клауза се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица. Задълженията, свързани с неразкриване на конфиденциалната информация остават в сила и след прекратяване на Договора на каквото и да е основание. 
Публични изявления
[bookmark: _DV_M169][bookmark: _DV_M170]Чл. 32. (1) ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на услугите, предмет на този договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.
(2) В случай на нарушаване на някоя от клаузите за конфиденциалност, виновната страна дължи на изправната страна пълно обезщетение за причинените вреди.
Авторски права
Чл. 33. (1) Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право. 
(2) В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:
1. чрез промяна на съответния документ или материал; или
2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или
3. като получи за своя сметка разрешение за ползване на продукта от третото лице, чиито права са нарушени.
(3) ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 7 (седем) дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.
(4) ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.
Прехвърляне на права и задължения
Чл. 34. Никоя от страните няма право да прехвърля никое от правата и задълженията, произтичащи от този Договор, без съгласието на другата страна. Паричните вземания по договора (и по договорите за подизпълнение) могат да бъдат прехвърляни или залагани съгласно приложимото право.
Изменения
Чл. 35. Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП.
Непреодолима сила
Чл. 36. (1) Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила. 
(2) За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон.
(3) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна в срок до 3 (три) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.
 (4) Докато трае непреодолимата сила, изпълнението на задълженията на свързаните с тях насрещни задължения се спира. Засегнатата страна е длъжна, след съгласуване с насрещната страна, да продължи да изпълнява тази част от задълженията си, които не са възпрепятствани от непреодолимата сила.
(5) Не може да се позовава на непреодолима сила страна: 
1. която е била в забава или друго неизпълнение преди настъпването на непреодолима сила;
2. която не е информирала другата страна за настъпването на непреодолима сила; или
3. чиято небрежност или умишлени действия или бездействия са довели до невъзможност за изпълнение на Договора.
(6) Липсата на парични средства не представлява непреодолима сила.
Нищожност на отделни клаузи
Чл. 37. В случай на противоречие между каквито и да било уговорки между страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на договора и на останалите уговорки между страните. Нищожността на някоя клауза от Договора не води до нищожност на друга клауза или на договора като цяло.
Уведомления
Чл. 38. (1) Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.
(2) За целите на този Договор данните и лицата за контакт на страните са, както следва:
1. За ВЪЗЛОЖИТЕЛЯ:
Адрес за кореспонденция: …………………………………………. 
Тел.: ………………………………………….
Факс: …………………………………………
e-mail: ………………………………………..
Лице за контакт: ………………………………………….

2. За ИЗПЪЛНИТЕЛЯ: 
Адрес за кореспонденция: ………………….
Тел.: ………………………………………….
Факс: …………………………………………
e-mail: ………………………………………..
Лице за контакт: ………………………………………….
(3) За дата на уведомлението се счита:
1. датата на предаването – при лично предаване на уведомлението;
2. датата на пощенското клеймо на обратната разписка – при изпращане по пощата;
3. датата на доставка, отбелязана върху куриерската разписка – при изпращане по куриер;
4. датата на приемането – при изпращане по факс;
5. датата на получаване – при изпращане по електронна поща. 
(4) Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.
(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.
(6) При промяна на адреси, телефони и др. координати, съответната страна е длъжна да уведоми другата писмено.
Приложимо право
Чл. 39. За неуредените в този Договор въпроси се прилагат разпоредбите на действащото българско законодателство.
Проверки и одит от национални и европейски органи
Чл. 40. (1) ИЗПЪЛНИТЕЛЯТ е длъжен да допуска представители на Управляващия орган, Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външни одитори да проверяват, посредством проучване на документацията му или проверки на място, изпълнението на договора, и да проведат пълен одит, при необходимост, въз основа на разходооправдателните документи, приложени към счетоводните отчети, счетоводната документация и други документи, свързани с финансирането на договора. ИЗПЪЛНИТЕЛЯТ е длъжен да осигури наличността на документите в съответствие с изискванията на чл. 140 от Регламент (ЕС) № 1303/2013 на Европейския парламент и на Съвета.
Всички разходооправдателни и други документи с доказателствена стойност се съхраняват за период от две години, считано от 31 декември на годината, в която и извършено окончателното плащане по Договора. 
(2) ИЗПЪЛНИТЕЛЯТ е длъжен да допуска представители на Управляващия орган, Сертифициращия орган, националните одитни органи, Европейската служба за борба с измамите и външни одитори да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения и приложимото национално законодателство.
(3) ИЗПЪЛНИТЕЛЯТ се задължава да предостави достъп на служителите или представителите на Управляващия орган, Сертифициращия орган, националните одитни органи, Европейската комисия, Европейската служба за борба с измамите и Европейската сметна палата, както и на външни одитори достъп до местата, където се осъществява договорът, в това число и достъп до информационни системи, както и до всички документи и бази данни, свързани с финансово-техническото управление на договора, както и да направи всичко необходимо, за да улесни работата им. Документите трябва да се съхраняват на достъпно място и да са картотекирани по начин, който улеснява проверката. 
(4) ИЗПЪЛНИТЕЛЯТ гарантира, че правата на Управляващия орган, Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външните одитори да извършват одити, проверки и проучвания, ще се упражняват равноправно, при еднакви условия и в съответствие с еднакви правила и по отношение на неговите подизпълнители.
Защита на личните данни
Чл. 41. (1) Във връзка с изпълнението на Договора, страните по него събират, обработват и имат достъп до споделени лични данни. 
(2) За целите на разпоредбите на чл. 41 – 48 от договора, посочените по-долу понятия и изрази ще имат следното съдържание/значение:
1. „Администратор/а“ е ВЪЗЛОЖИТЕЛЯТ по договора.
2. „Администратор-1“ или „Обработващ лични данни“ е ИЗПЪЛНИТЕЛЯТ по договора.
3. „Споделени лични данни“ са всяка информация предоставена от Администратора на Администратор-1 (и обратното) във връзка с Договора и свързана с физическо лице, което е идентифицирано или което може да бъде идентифицирано на база на  тази информация (т.е. физическо лице, което може да бъде идентифицирано, пряко или непряко, по-специално чрез идентификатор като име, идентификационен номер, данни за местонахождение, онлайн идентификатор или по един или повече признаци, специфични за физическата, физиологичната, генетичната, психическата, умствената, икономическата, културната или социална идентичност на това физическо лице); 
4. „Обработване на Споделените лични данни“ означава всяка операция или съвкупност от операции, извършвана със Споделените личните данни от който и да е от Администраторите във връзка с Услугите чрез автоматични или други средства като събиране, записване, организиране, структуриране, съхранение, адаптиране или промяна, извличане, консултиране, употреба, разкриване чрез предаване, разпространяване или друг начин, по който данните стават достъпни, подреждане или комбиниране, ограничаване, изтриване или унищожаване;
5. „Субекти на лични данни“ са лицата, чиито Споделени лични данни Администраторите обработват във връзка с Договора;
6. „Оправомощени представители на Администратора” означава служители или други наети от съответния Администратор физически лица, които за целите на предоставянето на Услугите, предмет на Договора, по необходимост са изрично ангажирани с Обработването на Споделени лични данни и в тази връзка имат разрешен от съответния Администратор пряк достъп до Споделени лични данни при спазване на принципа „необходимост да знае”;
7. „Приложимо законодателство“ означава приложимите нормативни актове на Европейския съюз и Република България относно на защитата на личните данни, както и задължителните насоки, указания и практика на компетентните надзорни органи по защита на личните данни;
8. „Общ регламент“ означава Регламент (ЕС) № 2016/679 на Европейския парламент и на Съвета от 27 април 2016 г. относно защитата на физическите лица при обработването на лични данни и относно свободното движение на такива данни, и за отмяна на Директива 95 / 46 / ЕО;
9. „Предаване на лични данни“ е всяко споделяне на Споделени лични данни от Администратор-1 с трето лице на територията на или извън Европейския съюз („ЕС“) или Европейското икономическо пространство („ЕИП“), и може да включва, но не изчерпателно: обмен на Споделени лични данни с всяко друго трето лице; съхраняване на Споделени лични данни на сървъри на трето лице; възлагане на Обработването на Споделени лични данни на  обработващ лични данни по смисъла на Приложимото законодателство; предоставяне на трети лица на достъп до Споделени лични данни и др.
10. Понятията „нарушение на сигурността на личните данни“, „специални категории лични данни“, „оценка на въздействието върху защитата на данните“, „надзорен орган“ и „предварителни консултации“ имат същото значение като в Общия регламент и приложимото национално законодателство.
(3) Съвместното Обработване на Споделените лични данни на Субектите на лични данни се налага и осъществява само и единствено във връзка с изпълнението на услугите, предмет на настоящия Договор.
(4) Обработването на Споделени лични данни се осъществява от Администраторите изключително на територията на Република България.
Чл. 42. При изпълнение на настоящия договор обработващият лични данни се задължава да спазва относимите разпоредби на Регламент (EС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни (в приложимите случаи), а именно:
1. Да обработва данните в съответствие с принципите за защита на личните данни, заложени в регламента, като е в състояние да докаже това (отчетност);
2. Да спазва всички установени правила и норми за защита на личните данни. 
3. Да търси съгласието на Администратора всеки път когато възлага обработването на подизпълнител. Съгласието на Администратора в тези случаи следва да бъде дадено предварително, под формата на конкретно или общо разрешение, в писмена форма. В случай на общо писмено разрешение, обработващият е длъжен да информира Администратора винаги за всякакви планирани промени за включване или замяна на други обработващи данни.
4. Обработващият лични данни: 
a) обработва личните данни само по документирано нареждане на Администратора, включително що се отнася до предаването на лични данни на трета държава или международна организация, освен когато е длъжен да направи това по силата на правото на Съюза или правото на държава членка, което се прилага спрямо обработващия лични данни, като в този случай обработващият лични данни информира администратора за това правно изискване преди обработването, освен ако това право забранява такова информиране на важни основания от публичен интерес; 
б) гарантира, че лицата, оправомощени да обработват личните данни, са поели ангажимент за поверителност или са задължени по закон да спазват поверителност; 
в) взема всички необходими мерки съгласно член 32 от Регламент (EС) 2016/679; 
г) спазва условията по т. 3 и 5 за включване на друг обработващ лични данни; 
д) като взема предвид естеството на обработването, подпомага Администратора, доколкото е възможно, чрез подходящи технически и организационни мерки при изпълнението на задължението на Администратора да отговори на искания за упражняване на предвидените в глава III от Регламент (EС) 2016/679 права на субектите на данни; 
е) подпомага Администратора да гарантира изпълнението на задълженията съгласно членове 32-36 от Регламент (EС) 2016/679, като отчита естеството на обработване и информацията, до която е осигурен достъп на обработващия лични данни;
 ж) по избор на Администратора заличава или връща на Администратора всички лични данни след приключване на услугите по обработване и заличава съществуващите копия, освен ако правото на Съюза или правото на държава членка не изисква тяхното съхранение; 
з) осигурява достъп на Администратора до цялата информация, необходима за доказване на изпълнението на задълженията, определени в настоящия член, и позволява и допринася за извършването на одити, включително проверки, от страна на администратора или други одитиращи и контролиращи органи; 
и) обработващият лични данни незабавно уведомява Администратора, ако според него дадено нареждане нарушава настоящия регламент или други разпоредби на Съюза или на държавите членки относно защитата на данни. 
5. Когато обработващ лични данни включва друг обработващ лични данни за извършването на специфични дейности по обработване от името на Администратора, чрез договор или друг правен акт съгласно правото на Съюза или правото на държава членка на това друго лице се налагат същите задължения за защита на данните, съгласно посоченото в т. 4, по- специално да предостави достатъчно гаранции за прилагане на подходящи технически и организационни мерки, така че обработването да отговаря на изискванията на настоящия регламент. Когато другият обработващ лични данни не изпълни задължението си за защита на данните, първоначалният обработващ данните продължава да носи пълна отговорност пред администратора за изпълнението на задълженията на този друг обработващ лични данни.
6. Придържането на обработващия лични данни към одобрен кодекс за поведение, посочен в чл. 40 от Регламент (EС) 2016/679 или одобрен механизъм за сертифициране, посочен в чл. 42 от Регламент (EС) 2016/679 може да се използва като доказателство за предоставянето на достатъчно гаранции съгласно т. 1 и 5 от настоящия член. 
7. Ако обработващият лични данни наруши Регламент (EС) 2016/679, определяйки целите и средствата на обработването, обработващият личните данни се счита за администратор по отношение на това обработване. 
8. Обработващият лични данни и всяко лице, действащо под ръководството на администратора или на обработващия лични данни, което има достъп до личните данни, обработва тези данни само по указание на администратора, освен ако обработването не се изисква от правото на Съюза или правото на държава членка.
Чл. 43. (1) Обработването от Администратор – 1 на Споделените лични данни на Субектите на лични данни е със срок на действие, съответстващ на срока на действие на настоящия Договор.
(2) Дейностите по Обработване на Споделените лични данни, извършвани от Администраторите, се определят стриктно от предмета и условията на Услугите и могат да представляват всички операции по обработване на лични данни, посочени в дефиницията по чл. 41, ал. 2, в т.ч.: събиране, записване, организиране, структуриране, съхранение, адаптиране или промяна, извличане, консултиране, употреба, разкриване чрез предаване, разпространяване или друг начин, по който данните стават достъпни, подреждане или комбиниране, ограничаване, изтриване или унищожаване на Лични данни. 
Чл. 44. (1) Във връзка с Услугите, предмет на Договора, Администраторите обработват следните категории Споделени лични данни:
а) Лични данни на лицата обект на оценка/изследване/анализ, във връзка с изпълнение целите на договора.
б) Физически данни: три имена, телефон и имейл за контакт, ЕГН, адрес, месторождение;
в) Икономическа идентичност: месторабота;
(2) Във връзка с Услугите, предмет на Договора, Администраторите обработват съвместно лични данни на следните категории Субекти на лични данни: Данните на физически лица обект на оценка/изследване/анализ, във връзка с изпълнение целите на договора.
(3) Администраторите се задължават да обработват Споделените лични данни само в рамките на постигнатите договорености и да уведомяват другата страна в случай на промяна в обхвата на целите, за които се обработват личните данни.
(4) Администраторите ще обработват Споделените лични данни само и единствено за целите на настоящия договор, съгласно посоченото в чл. 1, ал. 1 от договора.
Чл. 45. (1) Длъжностно лице по защита на личните данни, определено от всеки от Администраторите:
1. Длъжностно лице по защита на личните данни при Администратора е: 
(Имена, електронна поща, телефон) [посочва се, ако има определено такова]
 	2. Длъжностно лице по защита на личните данни при Администратор-1 е: 
(Имена, електронна поща, телефон) [посочва се, ако има определено такова]
(2) Всеки от администраторите се задължава незабавно да уведоми другия в случай на промяна на посочените в ал. 1 длъжностни лица по защита на личните данните.
Чл. 46. (1) Всеки от Администраторите се задължава да гарантира по подходящ и легитимен начин правото на Субектите на лични данни да получат определена информация за Обработването на Споделени лични данни чрез искане за достъп до лични данни; правото на Субектите на лични данни на преносимост на данните, на възразяване срещу обработването на данните при констатирано нарушение на законовите правила, правото да искат заличаването на незаконосъобразно обработвани и коригирането на неверни данни; правото на Субектите на лични данни на жалба до Комисията за защита на личните данни, в случай на нарушаване на техни законни права.
(2) Администраторите се съгласяват, че отговорността за обработването на искания за упражняване на правата на Субектите на лични данни принадлежи на съответния Администратор, получил искането.
(3) За определяне на адекватното ниво на техническите и организационните мерки и допустимия вид защита всеки от Администраторите самостоятелно извършва оценка на въздействието върху обработваните от него Споделени лични данни и определя приложимото ниво на защита, съгласно нормативно установените критерии.
(4) Администраторите потвърждават общото си разбиране, че следва да обработват и съхраняват Споделените лични данни, до които имат достъп и обработват, законосъобразно и добросъвестно, гарантирайки тяхната конфиденциалност. 
(5) След извършване на оценката на въздействието върху Споделените лични данни и определеното ниво на защита, съгласно ал. 3, Страните консултират помежду си мерките за защита на Споделените лични данни, които всяка от тях ще прилага. За да гарантира сигурността на Споделените лични данни и да ги защити от случайно или незаконно унищожаване, или от случайна загуба, от неправомерен достъп, изменение или разпространение, както и от други незаконни форми на обработване, всяка от Страните предприема необходимите специални технически и организационни мерки за защита, като извършва и периодичен преглед и актуализация на водените регистри с лични данни и прилаганите мерки. 
(6) Мерките за защита на Споделените лични данни, предприети от всяка от Страните, следва да са съобразени със съвременните технологични постижения и да осигуряват ниво на защита, което съответства на рисковете, свързани с обработването, и на естеството на данните, които трябва да бъдат защитени.
(7) Всеки от Администраторите се задължава:
1. да съхраняват Споделените лични данни, които обработват, сигурно и в строга конфиденциалност;
2. да не обработват Споделените лични данни, до които има достъп, за цели, различни от посочените в настоящия договор;
3. да не предприемат други действия, които могат да подложат на риск поверителността на Споделените лични данни, които обработват;
4. да не разкриват – пряко или непряко и да не позволява разкриването на Споделените лични данни на никоя друга трета страна освен в случаите, посочени в настоящия договор;
5. да ограничат достъпа до Споделените лични данни, като предоставят такъв само на изрично оторизирани свои служители и представители и такива на другата страна.
6. да осигуряват защита на данните на етапа на проектирането и по подразбиране;
7. да определят длъжностно лице по защита на личните данни в изрично посочените от регламента случаи, да поддържат регистър на дейностите по обработване, за които отговарят;
8. да уведомят надзорния орган и субекта на данни в случай на нарушаване на сигурността на личните данни, както и да документират всяко нарушение на сигурността на личните данни, в т.ч. фактите, свързани с нарушението, последиците от него, предприетите действия за справяне с нарушението;
9. да провеждат предварителна консултация с надзорния орган преди обработването, когато оценката на въздействието покаже, че обработването ще породи висок риск, ако администраторът не предприеме мерки за ограничаване на риска;
10. да прилагат подходящи технически и организационни мерки за осигуряване на сигурност на данните, като:
· Псевдонимизация;
· Криптиране;
· Гарантиране на постоянна поверителност, цялостност, наличност и устойчивост на системите и услугите за обработване;
· Своевременно възстановяване на наличността и достъпа до личните данни в случай на физически или технически инцидент;
· Редовно изпитване, преценяване и оценка на ефективността на техническите и организационните мерки.
· Сътрудничество с надзорния орган за защита на личните данни при изпълнение на задълженията, произтичащи то регламента. 
(8) Администраторите, съгласно Общия регламент за защита на личните данни трябва да спазват следните права на субекта на данни (физическото лице, за което се отнасят данните):
- Информираност;
- Достъп до собствените си лични данни;
- Коригиране (ако данните са неточни);
- Изтриване на личните данни (правото „да бъдеш забравен“);
	- Ограничаване на обработването от страна на обработващия и/или администратор на лични данни в приложимите случаи;
- Преносимост на личните данни;
- Възражение спрямо обработването на негови лични данни;
- Субектът на данни има право и да не бъде обект на решение, основаващо се единствено на автоматизирано обработване, включващо профилиране, което поражда правни последствия за субекта на данните или по подобен начин го засяга в значителна степен;
- Право на защита по съдебен или административен ред, в случай че правата на субекта на данни са били нарушени.
Чл. 47. Администраторите са наясно, че независимо от условията на настоящия договор и приложенията му, субектите на лични данни могат да упражняват своите права по приложимото законодателство за защита на личните данни по отношение на всяка и срещу всяка от Страните, в качеството й на администратор на лични данни. В тази връзка Страните договарят, че:
1. всяка от Страните ще оказва необходимото съдействие на другата страна за осигуряване на ефективното упражняване на нормативно установените права на Субектите на лични данни и
2. в отношенията помежду си всяка от Страните ще носи отговорност само за вредите и другите последици, причинени от нейното собствено неправомерно поведение във връзка с обработваните от нея Споделени лични данни. В случай че една от Страните по Споразумението понесе имуществена отговорност (обезщетение спрямо Субект на лични данни или наложена от регулаторен орган санкция), породена от неправомерно поведение на другата страна, то първата страна ще има право на съответно регресно обезщетение от втората страна за понесената имуществена отговорност, включително и за свързаните с нея деловодни и други разноски.
		Чл. 48. (1) Всяка от страните по договора се задължава да спазва разпоредбите на Регламент (EС) 2016/679 на Европейския парламент и на Съвета от 27 април 2016 година  и при обработване на псевдонимизираните лични данни[footnoteRef:1]. [1:  Псевдонимизация – техника за защита на неприкосновеността, при която личните данни се обработват по начин, които не позволява идентификацията на физическото лице без употребата на допълнителна информация, която следва да се съхранява отделно от тези данни, под защитата на технически и организационни мерки.] 

(2) При обработването на лични данни на деца, страните се задължават всяка информация и комуникация да бъдат предоставени с ясни и недвусмислени формулировки, които да бъдат лесноразбираеми за детето.
Разрешаване на спорове
Чл. 49. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.
Екземпляри
Чл. 50. Този Договор се състои от …….. (………….) страници и е изготвен и подписан в 4 (четири) еднообразни екземпляра – три за ВЪЗЛОЖИТЕЛЯ и един за ИЗПЪЛНИТЕЛЯ.

Приложения:

Към този Договор се прилагат и са неразделна част от него следните приложения:
Приложение № 1 – Технически спецификации на ВЪЗЛОЖИТЕЛЯ;
Приложение № 2 – Техническо предложение на ИЗПЪЛНИТЕЛЯ;
Приложение № 3 – Ценово предложение на ИЗПЪЛНИТЕЛЯ.

